विश्व एकता सत्संग में आज सी.एम.एस. राजेन्द्र नगर (द्वितीय कैम्पस) के छात्रों ने एक से बढ़कर एक आध्यात्मिक साँस्कृतिक कार्यक्रम प्रस्तुत कर सभी को मंत्रमुग्ध कर दिया। स्कूल प्रार्थना से शुरूआत करके छात्रों ने ‘जैसा सोचोगे वैसे बन जाओगे’ गीत पर नृृत्य प्रस्तुत किया। ‘इम्पार्टेन्स ऑफ इंग्लिश लैंग्वेज’ विषय पर ग्रुप डिस्कशन, पर्यावरण पर आधारित नुक्कड़ नाटक एवं पूर्व प्रधानमंत्री स्व. अटल बिहारी वाजपेयी के जीवन पर आयोजित कार्यक्रमों को सभी ने खूब सराहा। छात्रों की माताओं ने ‘पवित्र मन रखो, पवित्र तन रखो’ गीत की भावपूर्ण प्रस्तुति को सभी ने खूब सराहा। इस अवसर पर कई विद्वजनों ने सारगर्भित विचार व्यक्त किये। सत्संग का समापन संयोजिका श्रीमती वंदना गौड़ द्वारा धन्यवाद ज्ञापन से हुआ।